Owen Wilson (44) blir far for andre gang
To år etter at hans første barn ble født, venter han nå ett til. «The Internship»-skuespilleren venter barn i januar med svenske Caroline Lindqvist (41). Det skriver US Weekly på sine hjemmesider. Wilson (44) og Lindqvist møttes i 2007, kort tid etter Wilsons selvmordsforsøk. Han skal angivelig ha prøvd å ta livet sitt på grunn av bruddet med hans daværende kjæreste Kate Hudson. Lindqvist og Wilson ble gode venner og han ansatte henne som sin personlige trener. Forholdet utviklet seg etter at Lindqvist ekteskap endte i skilsmisse for et år siden. Hun fortalte Wilson nyheten om barnet i mai, etter at hun var sikker på at han var barnets far. - Jeg kan bekrefte at de venter barn, sier en representant for skuespilleren til US Weekly.Lindqvist er for tiden opptatt med å skille seg fra ektemannen, Ritu Chopra. Wilson og Lindqvist er ikke i et forhold, og de har ikke planer om å bli det, men han er angivelig veldig involvert i graviditeten og har sagt at han ønsker å være der for henne og barnet. Dette blir Wilsons andre barn. Skuespilleren er allerede far til sønnen Robert Ford (2) som han fikk med eks-kjæresten Jade Duell.
Skuespilleren venter barn med sin personlige trener.